Nr. 49.381/03.12.2024

**REFERAT DE APROBARE**

**la Proiectul de hotărâre** **pentru modificarea Hotărârii Consiliului Județean Cluj nr. 125/2024 privind darea în administrare a unor active achiziționate în cadrul proiectului *“*Dotarea Ambulatoriului Spitalului Clinic de Recuperare**

**Cluj-Napoca*”***

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Consiliul Județean Cluj, în parteneriat cu Spitalul Clinic de Recuperare Cluj-Napoca, implementează contractul de finanțare nr. 10.3/14.03.2023 pentru proiectul ”Dotarea Ambulatoriului Spitalului Clinic de Recuperare”.  Proiectul este finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 1. Dezvoltarea infrastructurii medicale prespitalicești, Investiția specifică I1.3 Unități de asistență medicală ambulatorie.  Obiectivul general al proiectului îl reprezintă creșterea calității actului medical și asigurarea unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare.  Durata contractului de finanțare este de 33 de luni (martie 2023 – decembrie 2025).  Proiectul prevede dotarea Ambulatoriului Spitalului Clinic de Recuperare cu 23 de echipamente medicale de ultimă tehnologie: cameră hiperbară, șase electrocardiografe cu 12 canale, 2 holtere TA, 2 holtere EKG, bicicletă cu încărcătură și monitor ekg, bicicletă fitness pentru copii, bicicletă ergonomică, aparat terapie radiofrecvență, aparat de terapie nanopulse, sistem robotizat pentru mers, sistem robotic pentru reeducarea mâinii, cotului și umărului, sistem robotizat mobil pentru recuperarea mersului, aparat terapie disfagie, ecograf 4D, sistem robotizat pentru susținerea pacienților în mers și redobândire a echilibrului, sistem pentru recuperarea membrelor superioare prin stimulare vizuală intensă, sistem pentru recuperarea membrelor inferioare prin stimulare electrică funcțională, sistem pentru recuperarea membrelor superioare prin stimulare electrică funcțională, aparat pentru terapie cu microoscilații profunde, sistem pentru realitate virtuală și tele-recuperarea deficiențelor neuromotorii și muculoscheletale, aparat terapie shockware focalizat, aparat crioultrasunete, sterilizator pentru deșeuri medicale cu microunde.  Ulterior semnării contractului de finanțare, a fost demarată procedura de achiziție a echipamentelor medicale prin publicarea în data de 06.07.2023 a Anunțului de participare nr. CN1056983/06.07.2023. În noiembrie 2023 s-au semnat contractele de achiziție publică pentru 19 tipuri de echipamente medicale, care au fost furnizate și recepționate de Consiliul Județean Cluj în perioada ianuarie – aprilie 2024.  În scopul reglementării situației juridice a dotărilor achiziționate prin proiect, prin Hotărârea Consiliului Județean Cluj nr. 125/27.06.2024 echipamentele recepționate au fost date în administrarea Spitalului Clinic de Recuperare. De la momentul adoptării hotărârii au fost livrate și recepționate noi echipamente medicale care vin să completeze echipamentele cuprinse în Hotărârea Consiliului Județean Cluj nr. 125/27.06.2024.  În scopul reglementării situației juridice a echipamentelor ante menționate, urmează a fi încheiat un contract de administrare între părți, respectiv între Județul Cluj – Consiliul Județean Cluj și Spitalul Clinic de Recuperare Cluj-Napoca.  Darea în administrare a bunurilor proprietate publică (aplicabilă și bunurilor proprietate privată) este reglementată în prezent de dispozițiile art. 298 și următoarele din O.U.G. nr. 57/2019, cu modificările și completările ulterioare, precum și de dispozițiile Legii nr. 287/2009 privind Codul civil, cu modificările și completările ulterioare.  Conform prevederilor art. 868 din Codul civil, dreptul de administrare aparține regiilor autonome, sau după caz, autorităților administrației publice centrale/locale și altor instituții publice de interes național/județean sau local.  Potrivit prevederilor art. 297 coroborate cu prevederile art. 362 din Ordonanța de Urgență nr. 57/ 2019 privind Codul administrativ, cu modificările și completările ulterioare, bunurile proprietate publică/privată ale unităților administrativ teritoriale pot fi date în administrare instituțiilor publice regiilor autonome, autorităților administrației publice centrale sau locale, precum și altor instituții de interes public național/ județean/ local. |
| * 1. **Cerinţe care reclamă oportunitatea actului administrativ:** |
| Implementarea proiectului ”Dotarea Ambulatoriului Spitalului Clinic de Recuperare Cluj-Napoca*”* prin respectarea prevederilor din Contractul de finanțare nr. 10.3/ 14.03.2023 și anexele acestuia.  Având în vedere cele menționate mai sus, coroborat cu cele menționate la pct. 1.1, considerăm oportună adoptarea hotărârii pentru modificarea Hotărârii Consiliului Județean Cluj nr. 125/27.06.2024 privind darea în administrare a unor active achiziționate în cadrul proiectului *”Dotarea Ambulatoriului Spitalului Clinic de Recuperare Cluj-Napoca”.* |
| 1. **Schimbări preconizate:** |
| Prin darea în administrare a activelor achiziționate prin proiectul *”Dotarea Ambulatoriului Spitalului Clinic de Recuperare Cluj-Napoca*, conform Anexei nr. 1 la HCJ, se asigură dotările necesare în vederea creșterii calității actului medical și asigurării unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare. |
| **Secțiunea a 2-a - Impactul socio-economic:** |
| Utilizarea activelor achiziționate prin proiectul *” Dotarea Ambulatoriului Spitalului Clinic de Recuperare Cluj-Napoca”* asigură dotările necesare realizării actului medical de înaltă calitate. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Conform contractului de finanțare, valoarea totală a proiectului este de 26.505.701,81 lei (TVA inclus), din care:   * 13.189.116 lei valoarea eligibilă din PNRR * 2.505.932,04 lei valoarea TVA eligibil aferent PNRR * 10.810.653,77 lei valoare contribuție proprie inclusiv TVA.   Valoarea celor 7 echipamentele recepționate de Consiliul Județean Cluj și propuse pentru darea în administrare este în sumă de 1.869.117,53 LEI (TVA inclus), valoarea totală a echipamentelor date în administrare fiind 13.142.049,53 lei (TVA inclus), valoare eligibilă din Planul Național de Redresare și Reziliență. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Ulterior recepționării bunurilor mobile ce fac obiectul prezentului proiect de hotărâre, acestea au fost înregistrate în evidențele financiar contabile ale Consiliului Județean Cluj, amortizarea lor fiind în sarcina Consiliului Județean Cluj. |
| **Secțiunea a 6-a – Anexe la referatul de aprobare:** |
| * Proces verbal de receptie nr. 30.116/19.07.2024 * Proces verbal de receptie nr. 41.862/10.10.2024 * Proces verbal de receptie nr. 41.863/10.10.2024 * Proces verbal de receptie nr. 41.864/10.10.2024 * Proces verbal de receptie nr. 41.865/10.10.2024 * Proces verbal de receptie nr. 42.227/15.10.2024 * Proces verbal de receptie nr. 45.765/08.11.2024 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**pentru modificarea Hotărârii Consiliului Județean Cluj nr. 125/2024 privind**

**darea în administrare a unor active achiziționate în cadrul proiectului**

***“*Dotarea Ambulatoriului Spitalului Clinic de Recuperare Cluj-Napoca**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ................. din…. …………….... pentru modificarea Hotărârii Consiliului Județean Cluj nr. 125/2024 privind darea în administrare a unor active achiziționate în cadrul proiectului *“*Dotarea Ambulatoriului Spitalului Clinic de Recuperare Cluj-Napocapropus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 49.381/03.12.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 49380/03.12.2024 şi Avizul cu nr. .............. din ............................. adoptat de Comisia de specialitate nr. ……..….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Hotărârea Consiliului Județean Cluj nr. 185/2022 privind aprobarea proiectului Dotarea Ambulatoriului Spitalului Clinic, modificată prin Hotărârea nr. 14/2024;
* contractul de finanțare nr. 10.3 /14.03.2023 încheiat între Unitatea Administrativ Teritorială Județul Cluj și Ministerul Sănătății, având ca obiect accesarea fondurilor europene în cadrul Mecanismului de redresare și reziliență, furnizate Beneficiarului, în vederea îndeplinirii satisfăcătoare a proiectului DOTAREA AMBULATORIULUI SPITALULUI CLINIC DE RECUPERARE;

Luând în considerare dispozițiile:

* art. 2, ale art. 58 alin. (1) și (3), ale art. 59, ale art. 61 - 62 și art. 70^1 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art. 173 alin. (1) lit. c)-d), alin. (4) lit. b), alin. (5) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 din Legii privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 125/2024 privind privind darea în administrare a unor active achiziționate în cadrul Proiectului “Dotarea Ambulatoriului Spitalului Clinic de Recuperare Cluj-Napoca”, se modifică după cum urmează:

**1. Anexa nr. 1** ”Lista activelor achiziționate în cadrul Proiectului “Dotarea Ambulatoriului Spitalului Clinic de Recuperare Cluj-Napoca”, se modifică și se înlocuiește cu **Anexa** care face parte integrantă din prezenta hotărâre.

**Art. II.** Pentru activele cuprinse între pozițiile număr curent 20- 26 din Anexa la prezenta hotărâre se va încheia contract de administrare și proces-verbal de predare-primire.

**Art. III. (1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Direcţia Dezvoltare şi Investiţii

**(2)** Pentru elaborarea versiunii consolidate a actului administrativ se desemnează secretarul general al județului.

**Art. IV.** Prezenta hotărâre se comunică Direcţiei Dezvoltare şi Investiţii; Spitalului Clinic de Recuperare Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet ”www.cjcluj”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ……........................... 2024**

*Prezenta hotărâre a fost adoptată cu ..… voturi “pentru” ….. voturi “împotrivă”, …. ”abţineri” şi ……. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 49380/03.12.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | pentru modificarea Hotărârii Consiliului Județean Cluj nr. 125/2024 privind darea în administrare a unor active achiziționate în cadrul proiectului *“*Dotarea Ambulatoriului Spitalului Clinic de Recuperare Cluj-Napoca*”* | | |
| **Compartiment de resort:** | Direcția de Dezvoltare și Investiții - Serviciul Managementul Proiectelor | | |
| **Secțiunea 1 – Documentare și analiză:** | | | |
| Conform art. 173 alin. (1) lit. d) coroborat cu alin. (5) lit. c) din Codul administrativ, consiliile județne au ca și atribuție asigurarea cadrului necesar pentru furnizarea serviciilor publice de interes județean privind sănătatea.  Prezentul proiect de hotărâre este elaborat în concordanță cu și în aplicarea:   * Hotărârii Consiliului Județean Cluj nr. 185/2022 privind aprobarea Proiectului ”Dotarea Ambulatoriului Spitalului Clinic de Recuperare Cluj-Napoca” și a cheltuielilor legate de proiect, cu modificările ulterioare; * contractului de finanțare nr. 10.3 /14.03.2023 încheiat între Unitatea Administrativ Teritorială Județul Cluj și Ministerul Sănătății, având ca obiect accesarea fondurilor europene în cadrul Mecanismului de redresare și reziliență, furnizate Beneficiarului, în vederea îndeplinirii satisfăcătoare a proiectului DOTAREA AMBULATORIULUI SPITALULUI CLINIC DE RECUPERARE.   Echipamentele au fost achiziționate în baza proiectului finanțat prin Planul Național de Redresare și Reziliență, Pilonul V: Sănătate și reziliență instituțională, Componenta 12 – Sănătate, Investiția 1. Dezvoltarea infrastructurii medicale prespitalicești, Investiția specifică I1.3 Unități de asistență medicală ambulatorie. Conform Ghidului de finanțare, investițiile pot consta în:   * construcția/reabilitarea/modernizarea/extinderea/dotarea infrastructurii ambulatorii existente; * îmbunătățirea accesibilității spațiului pentru serviciile medicale și căile de acces; * asigurarea/modernizarea utilităților generale și specifice (inclusiv conectarea la utilități pe amplasamentul obiectivului de investiții); * **achiziționarea de echipamente pentru infrastructura ambulatorie.** | | | |
| **Secțiunea a 2-a –** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Consiliul Județean Cluj, în parteneriat cu Spitalul Clinic de Recuperare Cluj-Napoca, implementează contractul de finanțare nr. 10.3/14.03.2023 pentru proiectul ”Dotarea Ambulatoriului Spitalului Clinic de Recuperare”, a cărui durată este de 33 de luni (martie 2023 – decembrie 2025).  Obiectivul general al proiectului îl reprezintă creșterea calității actului medical și asigurarea unui sistem de prevenire, diagnostic și tratament de înaltă calitate tuturor pacienților Ambulatoriului Spitalului Clinic de Recuperare.  Proiectul prevede dotarea Ambulatoriului Spitalului Clinic de Recuperare cu 23 de echipamente medicale de ultimă tehnologie: cameră hiperbară, șase electrocardiografe cu 12 canale, 2 holtere TA, 2 holtere EKG, bicicletă cu încărcătură și monitor ekg, bicicletă fitness pentru copii, bicicletă ergonomică, aparat terapie radiofrecvență, aparat de terapie nanopulse, sistem robotizat pentru mers, sistem robotic pentru reeducarea mâinii, cotului și umărului, sistem robotizat mobil pentru recuperarea mersului, aparat terapie disfagie, ecograf 4D, sistem robotizat pentru susținerea pacienților în mers și redobândire a echilibrului, sistem pentru recuperarea membrelor superioare prin stimulare vizuală intensă, sistem pentru recuperarea membrelor inferioare prin stimulare electrică funcțională, sistem pentru recuperarea membrelor superioare prin stimulare electrică funcțională, aparat pentru terapie cu microoscilații profunde, sistem pentru realitate virtuală și tele-recuperarea deficiențelor neuromotorii și muculoscheletale, aparat terapie shockware focalizat, aparat crioultrasunete, sterilizator pentru deșeuri medicale cu microunde.  Ulterior semnării contractului de finanțare, a fost demarată procedura de achiziție a echipamentelor medicale prin publicarea în data de 06.07.2023 a Anunțului de participare nr. CN1056983/06.07.2023. În noiembrie 2023 s-au semnat contractele de achiziție publică pentru 19 tipuri de echipamente medicale, care au fost furnizate și recepționate de Consiliul Județean Cluj în perioada ianuarie – aprilie 2024.  În scopul reglementării situației juridice a dotărilor achiziționate prin proiect, prin Hotărârea Consiliului Județean Cluj nr. 125/27.06.2024 echipamentele recepționate au fost date în administrarea Spitalului Clinic de Recuperare.  De la momentul adoptării hotărârii au fost livrate și recepționate noi echipamente medicale care vin să completeze echipamentele cuprinse în Hotărârea Consiliului Județean Cluj nr. 125/27.06.2024.    Astfel, pentru **echipamentul aferent *lotului 5 Bicicletă cu încărcătură și monitor EKG*** nu au fost depuse oferte admisibile, astfel încât prin Raportul procedurii nr. 45112/14.11.2023, Autoritatea contractantă a anulat procedura de atribuire.Procedura de achiziție a echipamentului a fost reluată prin publicarea Anunțului de participare nr. CN1064877/05.02.2024. Contractul de furnizare a bicicletei cu încărcătură și monitor EKGs-a semnat în data de 07.06.2024, echipamentul fiind livrat și recepționat în data de 19.07.2024 (proces verbal de recepție nr. 30.116/19.07.2024) .  Pentru **echipamentul *Sterilizator pentru deșeuri medicale cu microunde****,* beneficiarul UAT JUDETUL CLUJ a:   * aprobat, prin Hotărârea nr. 14/2024, actualizarea Studiului de oportunitate pentru dotarea spitalului și înlocuirea echipamentului Sterilizator pentru deșeuri medicale cu microunde cu alte 6 echipamente; * înaintat Ministerului Sănătății/DIM a PNRR, Notificare privind modificare MINORĂ prin care a solicitat înlocuirea echipamentului *Sterilizator pentru deșeuri medicale cu microunde* cu următoarele 6 echipamente: *Ecograf dedicat evaluării complexe a afecțiunilor sistemice reumatologice, Sistem examinare ultrasonografică doppler cervico-cerebrală, Spirometru, Analizor pentru măsurarea oxidului nitric fractional expirat, Defibrilator, Audiometru.*   **Prin Notificarea nr. DGIMP 3274/06.06.2024, înregistrată la UAT JUDETUL CLUJ cu nr. 23905/07.06.2024, Ministerul Sănătății a aprobat solicitarea privind înlocuirea *Sterilizator pentru deșeuri medicale cu microunde* cu cele 6 echipamente mai sus menționate.**  Drept urmare, beneficiarul a demarat procedura de atribuire a contractelor de achiziție publică prin publicarea Anunțului de participare CN1070030/14.06.2024. Contractele de furnizare au fost semnate în perioada septembrie – octombrie 2024, echipamentele fiind furnizate și recepționate în perioada octombrie – noiembrie 2024 (procese verbale de receptie nr. 41.862/10.10.2024, nr. 41.863/10.10.2024, nr. 41.864/10.10.2024, nr. 41.865/10.10.2024, nr. 42.227/15.10.2024, nr. 45.765/08.11.2024).  În scopul reglementării situației juridice a echipamentelor ante menționate, urmează a fi încheiat un contract de administrare între părți, respectiv între Județul Cluj – Consiliul Județean Cluj și Spitalul Clinic de Recuperare Cluj-Napoca.  Darea în administrare a bunurilor proprietate publică (aplicabilă și bunurilor proprietate privată) este reglementată în prezent de dispozițiile art. 298 și următoarele din O.U.G. nr. 57/2019, cu modificările și completările ulterioare, precum și de dispozițiile Legii nr. 287/2009 privind Codul civil, cu modificările și completările ulterioare.  Prin darea în administrare a activelor achiziționate prin proiectul *Dotarea Ambulatoriului Spitalului Clinic de Recuperare Cluj-Napoca*, conform Anexei nr. 1 la HCJ, se asigură un sistem de prevenire, diagnostic și tratament de înaltă calitate. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Conform contractului de finanțare, valoarea totală a proiectului este de 26.505.701,81 lei (TVA inclus), din care:   * 13.189.116 lei valoarea eligibilă din PNRR * 2.505.932,04 lei valoarea TVA eligibil aferent PNRR * 10.810.653,77 lei valoare contribuție proprie inclusiv TVA (reprezentând cheltuieli neeligibile care includ valoarea camerei hiperbare și a serviciilor de publicitate și audit), contribuție aprobată prin art. 3 al Hotărârii nr. 185/2022, cu modificările ulterioare.   Valoarea celor 7 echipamente recepționate de Consiliul Județean Cluj și propuse pentru darea în administrare este în sumă de 1.869.117,53 LEI (TVA inclus), valoarea totală a echipamentelor date în administrare fiind 13.142.049,53 lei (TVA inclus), valoare eligibilă din Planul Național de Redresare și Reziliență.  Contractul pentru furnizarea camerei hiperbare s-a semnat în data de 30.09.2024, termenul de furnizare fiind de 240 de zile de la emiterea ordinului de începere, valoarea echipamentului fiind în cuantum de 6.979.350 lei (TVA inclus), din care 5.885.243,77 lei (TVA inclus) reprezintă cheltuieli neeligibile. Astfel vor fi suportate din bugetul Județului Cluj cheltuielile aferente camerei hiperbare si serviciilor de publicitate și audit în valoare totală de 5.913.181,40 lei (TVA inclus).  Sarcini de natură administrativă pentru Direcția de Dezvoltare și Investiții, rezultate din actul adminstrativ constau în:   * încheierea contractului de dare în administrare; * încheierea proceselor verbale de predare primire. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: director executiv | Mariana RAȚIU | 03.12.2024 |  |
| Verificat: șef serviciu | Diana COMAN | 03.12.2024 |  |
| Elaborat: consilier | Mihaela TRIPON | 03.12.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DEZVOLTARE ȘI INVESTIȚII | 9.12.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Groza Raluca |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |